รัสเซียส่งเรือรบผ่านช่องแคบดาร์ดาเนลส์ในตุรกี หลังเครื่องบินรัสเซียถูกยิงตก
รัสเซียส่งเรือรบ "Yamal" ผ่านช่องแคบดาร์ดาเนลส์ในตุรกี หลังเครื่องบินรัสเซียถูกยิงตก
25 พ.ย. 2558

ผู้สื่อข่าวรายงานว่า เรือรบ “Yamal” ของรัสเซียได้เดินทางผ่านช่องแคบดาร์ดาเนลส์ ทางตะวันตกเฉียงเหนือของตุรกี และได้มุ่งหน้าสู่ทะเลเมดิเตอร์เรเนียนแล้ว โดยการส่งเรือรบของรัสเซียครั้งนี้มีขึ้นหลังจากที่เครื่องบินรบของรัสเซียถูกกองทัพตุรกียิงตกในบริเวณชายแดนซีเรีย
โดยสำนักข่าวโดกันรายงานว่า เรือรบ Yamal ได้แล่นเข้าสู่ช่องแคบดาร์ดาเนลส์และมุ่งหน้าสู่ทะเลเมดิเตอร์เรเนียนแล้ว หลังจากเครื่องบินขับไล่ Su-24 ของรัสเซียถูกตุรกียิงตกลงใกล้ชายแดนซีเรียเมื่อวานนี้ โดยทางการตุรกีระบุว่า รัสเซียรุกล้ำน่านฟ้าของตุรกี
ทั้งนี้ เรือรบ Yamal ได้รับการออกแบบสำหรับการขนส่งบุคลากรทางทหารและยุทโธปกรณ์ โดยเรือรบลำดังกล่าวสามารถบรรทุกกองกำลังทหารได้ 250 นาย และรถถัง 10 คัน